
OBRAZLOŽENJE PRIJEDLOGA II. REBALANSA FINANCIJSKOG PLANA PRORAČUNSKOG KORISNIKA
ZA 2026. GODINU

OŠ Mokošica, Dubrovnik


Opći dio proračuna kojeg čini: 
A – Račun prihoda i rashoda 
B – Račun financiranja 
C – Preneseni višak ili preneseni manjak








Prijedlog Rebalansa financijskog plana za 2026.

Sažetak djelokruga rada: 
Osnovna škola Mokošica u Dubrovniku djeluje na području gradskih kotara Mokošica, Komolac i Osojnik. Školski prostor obuhvaća otprilike 6.500 m², u sklopu kojeg se nalazi i školska sportska dvorana. Važno je napomenuti da OŠ Mokošica, Dubrovnik uključuje i Područnu školu Osojnik, koja se nalazi u naselju Osojnik.Škola ima školsku kuhinju koja pruža obroke učenicima prvih i drugih razreda uključenima u produženi boravak. Nastava se održava u jutarnjoj i poslijepodnevnoj smjeni tijekom petodnevnog radnog tjedna, s vikendom slobodnim za sve učenike i osoblje. Redovna, dodatna i dopunska nastava izvodi se prema nastavnim planovima i programima koje donosi Ministarstvo znanosti, obrazovanja i mladih, kao i prema operativnom godišnjem izvedbenom odgojno-obrazovnom planu i programu rada škole.
Osnovna zadaća:
Kvalitetno obrazovanje i odgoj učenika ostvaruje se stalnim stručnim usavršavanjem nastavnog kadra i podizanjem nastavnog standarda na višu razinu. Učenici se potiču na izražavanje kreativnosti te razvijanje svojih talenata i sposobnosti kroz uključivanje u izvannastavne aktivnosti, projekte, priredbe i manifestacije. Osim toga, potiče se njihovo sudjelovanje u sportskim aktivnostima, kao i natjecanjima unutar Školskog sportskog kluba i šire. Kroz izvannastavne aktivnosti organiziraju se zajedničke aktivnosti učenika, roditelja i nastavnika, s ciljem upoznavanja kulturne i duhovne baštine. Također, potiče se razvoj pozitivnih vrijednosti i natjecateljskog duha .
Zakonska osnova:

· Zakon o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12,  16/12, 86/12, 126/12, 94/13,  152/14, 07/17, 68/18, 98/19, 64/20, 151/22, 155/23, 156/23, 56/26).
· Državni pedagoški standard osnovnoškolskog odgoja i obrazovanja (NN 63/08 i 90/10). 
· Zakon o ustanovama ( NN 76/93, 29/97., 47/99, 35/08, 127/19, 151/22) .
· Statut osnovne škole Mokošica, Dubrovnik.
· Zakon o proračunu ( NN 144/21 ).
· Pravilnik o proračunskim klasifikacijama ( NN 4/2024).                                                                                                            
· Pravilnik o proračunskom računovodstvu i računskom planu (NN 158/23, 154/24).
· Upute za izradu  proračuna Grada Dubrovnika i Financijskih planova proračunskih korisnika Grada Dubrovnika za razdoblje 2026. - 2028.   
· Godišnji plan i program rada škole za školsku godinu 2026./2027.
· Kurikulum škole za školsku godinu 2026./2027. 
· Zakon o radu (NN 93/14, 127/17, 98/19, 151/22, 46/23, 64/23).
· Zakon o plaćama u državnoj službi i javnim službama ( NN 155/2023).
· Uredba o nazivima radnih mjesta, uvjetima za raspored i koeficijentima za obračun plaće u javnim službama (NN 22/24).
· Temeljni kolektivni ugovor za zaposlenike u javnim službama (NN 29/24).                                                    
· Kolektivni ugovor za zaposlenike u osnovnoškolskim ustanovama ( NN 51/18).
· Zakon o javnoj nabavi (NN 120/16, 114/22, 48/26) 
· Obavijest o odobrenim sredstvima (limiti) u proračunu Grada Dubrovnika. 





Usklađenost ciljeva, strategije i programa s dokumentima dugoročnog razvoja:
Školske ustanove donose godišnje operativne planove, uključujući godišnji izvedbeni odgojno-obrazovni plan i program rada, te školski kurikulum, temeljem plana i programa koje propisuje Ministarstvo znanosti, obrazovanja i mladih. Strateške planove donose Ministarstvo znanosti, obrazovanja i mladih kao  i Grad Dubrovnik. Međutim, vertikalna usklađenost ciljeva i programa između Ministarstva, jedinica lokalne (ili regionalne) samouprave i školskih ustanova nije jasno definirana u službenim uputama. Zbog toga se ovaj dio detaljno ne objašnjava u obrazloženju financijskog plana škole.
Nastavni planovi se odnose na školsku godinu, dok se financijski planovi temelje na fiskalnoj godini, što nerijetko dovodi do razlika u izvršenju financijskog plana. Naime, pomicanje određenih aktivnosti iz jednog u drugo polugodište u okviru školske godine može uzrokovati potrebe za izmjenama i dopunama financijskog plana kroz dvije fiskalne godine. Takva nesinkroniziranost između nastavne i fiskalne godine često stvara izazove pri planiranju i praćenju financijskih sredstava, zahtijevajući dodatno prilagođavanje u planiranju resursa i aktivnosti unutar školskih ustanova.
Više o financijskom planu 

Financijski plan akt je Osnovne škole Mokošica, Dubrovnik kojim se utvrđuju njezini prihodi i primici, te rashodi i izdaci i u skladu je s proračunskim klasifikacijama.. Financijski plan se donosi i izvršavat će se po načelima jedinstva i točnosti proračuna, načelu jedne godine, uravnoteženosti, obračunske jedinice, specifikacije, univerzalnosti te dobrog financijskog upravljanja i transparentnosti. 

STRUKTURA FINANCIJSKOG PLANA ZA 2026. GODINU

Financijski plan se sastoji od Općeg i Posebnog dijela. 
I. Opći dio financijskog plana proračunskog korisnika sukladno Članku 34. Zakona o proračunu sadrži: 
- Sažetak Računa prihoda i rashoda i Računa financiranja 
- Račun prihoda i rashoda 
- Račun financiranja. 
II. Posebni dio financijskog plana proračunskog korisnika sukladno Članku 35. Zakona o proračunu sastoji se od plana rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata. 
Obrazloženje financijskog plana proračunskog korisnika sukladno Članku 36. Zakona o proračunu sastoji se od obrazloženja općeg dijela financijskog plana i obrazloženja posebnog dijela financijskog plana. Opći dio sadrži obrazloženje prihoda i rashoda te prenesenog viška ili prenesenog manjka prihoda nad rashodima. 



OBRAZLOŽENJE OPĆEG DIJELA PRIJEDLOGA REBALANSA FINANCIJSKOG PLANA PRORAČUNSKOG KORISNIKA
ZA 2026. GODINU
OŠ Mokošica, Dubrovnik

I. OPĆI DIO

Financijski plan za 2026. godinu izrađen je u skladu s metodološkim smjernicama i u okviru važeće proračunske regulative. Prilikom izrade plana, poštovane su obveze transparentnog, odgovornog i učinkovitog upravljanja javnim sredstvima, kao i pravila višegodišnjeg planiranja koja osiguravaju dosljednost između godišnjeg proračuna i projekcija za naredne godine. Sukladno važećem zakonodavnom okviru, predstavničko tijelo škole (Školski odbor) donosi financijski plan. Financijski plan škole uključuje sve prihode i primitke, kao i rashode i izdatke, organizirane unutar programa, aktivnosti i projekata, a prikazani su u skladu s ekonomskom i funkcijskom klasifikacijom, te izvorima financiranja.
Planirani prihodi poslovanja za 2026. godinu iznose 3.688.753,00 €. U odnosu na prethodni plan, predviđa se povećanje prihoda u iznosu od 71.248,00 €, čime novi planirani ukupni prihodi iznose 3.760.001,00 €. Prihodi od prodaje nefinancijske imovine nisu predviđeni, te ostaju na razini od 0,00 €.
Ukupni rashodi iznose 3.688.753,00 € u tekućem planu. Planira se povećanje rashoda poslovanja za iznos od 37.213,00 €, što znači da novi planirani rashodi poslovanja iznose 3.644.566,00 €. Rashodi za nabavu nefinancijske imovine povećavaju se za 41.544,00 €, što znači da novi planirani rashodi za nabavu nefinancijske imovine iznose 122.944,00 €. Ukupni rashodi planirani novim rebalansom financijskog plana tako iznose 3.767.510,00 €.
U 2026. godini ne planiraju se primici od financijske imovine niti zaduživanje, kao ni izdaci za financijsku imovinu i otplate zajmova. Svi navedeni iznosi ostaju na 0,00 €, bez promjena u odnosu na tekući plan. 
Planirana struktura prihoda i rashoda, zajedno s jasno definiranim izvorima financiranja i programskim aktivnostima, ukazuje na odgovorno planiranje i upravljanje financijskim sredstvima, s naglaskom na održivost i transparentnost proračunskog procesa.
Preneseni višak iz 2025. godine od 7.509,00 € uvršten je u ovaj rebalans na način da su se rashodi poslovanja povećali za isti iznos. Višak će se potrošiti namjenski sukladno odluci o raspodjeli rezultata za 2026. godinu.
Ukupno preneseni manjak iz 2025. godine iznosi 251.518,00 €. Navedeni manjak je isključivo tehničke naravi i izravna je posljedica izmjena proračunskog zakonodavstva te ukidanja instituta tzv. kontinuiranih rashoda za plaće od strane Ministarstva znanosti, obrazovanja i mladih. Zbog navedene reforme, u kalendarskoj godini 2025. proknjiženo je ukupno 13 rashoda za plaće (plaća za prosinac prethodne godine te 12 plaća tekuće godine), dok je s pozicije proračunskih prihoda doznačeno 12 redovnih mjesečnih akontacija. Time je stvorena računovodstvena razlika koja ne predstavlja stvarni, operativni dug Ustanove nastao nepravilnim trošenjem sredstava, već nesrazmjer u dinamici državne riznice.
Od strane nadležnog Ministarstva ili Osnivača nisu predviđena, niti najavljena namjenska i izvanredna financijska sredstva kojima bi se ovaj tehnički minus iz 2025. godine mogao sanirati. Pokriće manjka iz redovnih materijalnih prihoda poslovanja Ustanove nije izvedivo. Navedeni kumulirani manjak je metodološki manjak i tehničke je naravi.
PRIHODI I RASHODI PREMA EKONOMSKOJ KLASIFIKACIJI

· 63 -Pomoći iz inozemstva i od subjekata unutar općeg proračuna: Najveći udio prihoda odnosi se na ovaj ekonomski razred. Ovo su prihodi koji se uglavnom koriste za financiranje plaća i ostalih rashoda zaposlenika (MZOM), za nabavu udžbenika za učenike i provođenja projekta prehrane naših učenika. Prihodi po ovoj kategoriji manji su za 119.767,00 €.
· 64 -  Prihodi od imovine: Kategorija prihoda koja se odnosi na kamate za depozite po viđenju, financijski je zanemariva.
· 65- Prihodi od upravnih i administrativnih pristojbi, pristojbi po posebnim propisima i naknadama: Najveći udio prihoda po ovom ekonomskom razredu čine prihodi od roditelja za sufinanciranje usluga produženog boravka, te prihodi Dječjeg vrtića Pčelica za sufinanciranje troškova struje i vode u PŠ Osojnik. Prihodi po ovoj osnovi povećani su za 32.643,00 €.
· 66- Prihodi od prodaje proizvoda i robe te pruženih usluga, prihodi od donacija te povrati po protestiranim sredstvima: Ovaj razred prihoda odnosi se na prihode koji se ostvaruju iznajmljivanjem prostora i donacija drugih poslovnih subjekata. Ovim rebalansom došlo je do povećanja planiranih prihoda za 4.764,00 €.
· 67 – Prihodi iz nadležnog proračuna i od HZZO-a temeljem ugovornih obveza: Ovo su  prihodi iz nadležnog proračuna Grada Dubrovnika. Prihodi po ovoj osnovi povećavaju se za 153.607,00 €. 
· 31 – Rashodi za zaposlene: Rashodi po ovom ekonomskom razredu smanjuju se za 103.592,00 €. Rashodi za zaposlene iznose najveći udio u ukupnim rashodima.
· 32- Materijalni rashodi: Materijalni rashodi povećali su se za 77.555,00 € rebalansom financijskog plana.
· 34- Financijski rashodi: Financijski rashodi povećali su se za 100,00 € u odnosu na tekući financijski plan.
· 37- Naknade građanima i kućanstvima na temelju osiguranja i druge naknade: navedeni rashodi povećali su se za 63.150,00 € u odnosu na tekući financijski plan. 
· 38 – Ostali rashodi: Nije došlo do promjene.
· 42 - Rashodi za nabavu nefinancijske imovine: Ovaj ekonomski razred rashoda odnosi se za nabavu postrojenja i opreme te udžbenika učenicima škole. Rashodi po ovoj kategoriji povećali su se za 41.544,00 €.












PRIHODI I RASHODI PREMA IZVORIMA FINANCIRANJA
U sklopu rebalansa financijskog plana došlo je do povećanja ukupnih prihoda i rashoda po izvorima financiranja, što je detaljno prikazano u tablici. 


RASHODI PREMA FUNKCIJSKOJ KLASIFIKACIJI
Rebalansom financijskog plana došlo je do povećanja ukupnih rashoda, i to isključivo unutar funkcije obrazovanja, koja obuhvaća sve rashode škole. Konkretno, povećanje se odnosi na rashode unutar funkcionalne skupine predškolskog i osnovnog obrazovanja i dodatnih usluga u obrazovanju .

OBRAZLOŽENJE RAČUNA FINANCIRANJA
U računu financiranja nisu planirani primici od financijske imovine i zaduživanja, te izdaci za financijsku imovinu i za otplatu kredita i zajmova.







OBRAZLOŽENJE POSEBNOG DIJELA REBALANSA FINANCIJSKOG PLANA PRORAČUNSKOG KORISNIKA
ZA 2026. GODINU

OŠ Mokošica, Dubrovnik

· UVOD
Djelokrug rada Osnovne škole Mokošica, Dubrovnik utvrđen je Zakonom o odgoju i obrazovanju u osnovnoj i srednjoj školi te drugim važećim propisima i aktima. Škola provodi redovnu, dodatnu i dopunsku nastavu sukladno nastavnim planovima i programima koje donosi Ministarstvo znanosti, obrazovanja i mladih, kao i prema godišnjem izvedbenom planu i programu rada škole.
Osnovna škola Mokošica organizacijski obuhvaća matičnu školu na području gradskih kotara Mokošica i Komolac te Područnu školu Osojnik u istoimenom naselju. Nastava se izvodi u jutarnjoj i poslijepodnevnoj smjeni tijekom petodnevnog radnog tjedna. U sklopu škole djeluje školska sportska dvorana i kuhinja, koja osigurava prehranu učenicima uključenima u produženi boravak.
Poslovi škole obuhvaćaju:
· planiranje, organiziranje i provedbu odgojno-obrazovnog rada,
· osiguravanje uvjeta za stručno usavršavanje i profesionalni razvoj nastavnog i stručnog kadra,
· organizaciju izvannastavnih aktivnosti, projekata i manifestacija,
· provođenje sportskih aktivnosti i natjecanja u okviru Školskog sportskog kluba i šire,
· suradnju s roditeljima i lokalnom zajednicom radi jačanja odgojno-obrazovnog djelovanja.
Organizacijsku strukturu škole čine: ravnatelj kao odgovorna osoba za zakonitost rada škole, učitelji i nastavnici, stručni suradnici, administrativno i tehničko osoblje. 

· [bookmark: _Hlk213761730]Pregled financijskih sredstava po programima:
	[bookmark: _Hlk208837048][bookmark: _Hlk208837152]Naziv programa iz Proračuna
	Tekući financijski plan
2026.
	Povećanje/
smanjenje 
tekućeg
plana
	Novi 
financijski
plan
2026.

	Program 18054 DECENTRALIZIRANE FUNKCIJE-MINIMALNI FINANCIJSKI STANDARD
	2.623.025,00
	-86.455,00
	2.536.570,00

	Program 18055 DECENTRALIZIRANE FUNKCIJE-IZNAD MINIMALNOG FINANCIJSKOG STANDARDA
	1.030.828,00
	137.837,00
	1.168.665,00

	Program 18056 KAPITALNO ULAGANJE U ŠKOLSTVO-MINIMALNI FINANCIJSKI STANDARD
	30.000,00
	0,00
	30.000,00

	Program 18057 KAPITALNO ULAGANJE U ŠKOLSTVO-IZNAD MINIMALNOG FINANCIJSKOG STANDARDA
	4.900,00
	27.375,00
	32.275,00







· [bookmark: _Hlk213761837]OBRAZLOŽENJE PROGRAMA
	Naziv programa iz Proračuna
	Tekući financijski plan
2026.
	Povećanje/
smanjenje 
tekućeg
plana
	Novi 
financijski
plan
2026.

	Program 18054 DECENTRALIZIRANE FUNKCIJE -MINIMALNI FINANCIJSKI STANDARD
	2.623.025,00
	-86.455,00
	2.536.570,00

	[bookmark: _Hlk207887810][bookmark: _Hlk213762023]PROGRAM: 18054 DECENTRALIZIRANE FUNKCIJE - MINIMALNI FINANCIJSKI STANDARD

	Svrha programa (misija): Osigurati dugoročno održiv, pravedan i ujednačen sustav financiranja osnovnoškolskog obrazovanja koji omogućuje svim učenicima jednake uvjete školovanja te stabilno i učinkovito funkcioniranje školskih ustanova u Republici Hrvatskoj.

	Opis programa: Decentralizirane funkcije i minimalni financijski standard odnose se na financijsko upravljanje u javnim ustanovama, uključujući škole, koje koriste decentralizirane modele financiranja. Ovi pojmovi posebno su važni za razumijevanje načina na koji lokalne jedinice samouprave, poput općina, gradova i županija, osiguravaju financiranje u skladu s minimalnim uvjetima koje propisuje država. Decentralizirane funkcije i minimalni financijski standard zajedno čine model financiranja školskih ustanova koji omogućuje osnovno, standardizirano obrazovanje diljem zemlje, ali i priliku za lokalnu nadogradnju školskih kapaciteta. Ovaj sustav pomaže da se postigne ravnoteža između jednake dostupnosti obrazovanja i fleksibilnosti u prilagođavanju specifičnim potrebama pojedine lokalne zajednice.

	Zakonske i druge pravne osnove programa:
Program Decentralizirane funkcije i minimalni financijski standard uvrštava se u Proračun temeljem Zakona o odgoju i obrazovanju u osnovnoj i srednjoj školi, Zakona o sustavu državne uprave, Zakona o lokalnoj i područnoj (regionalnoj) samoupravi, Zakona o proračunu te odluka Vlade Republike Hrvatske o utvrđivanju minimalnog financijskog standarda za osnovno i srednje školstvo, kao i statuta jedinica lokalne i područne (regionalne) samouprave.

	Mjere za mjerene učinkovitosti ulaganja sredstava u projekt: Razina ispunjenosti minimalnog financijskog standarda po školi. Smanjenje razlika u materijalnim uvjetima između škola različitih jedinica lokalne samouprave. Praćenje udjela izvršenja proračuna i pravilnog korištenja decentraliziranih sredstava. Evidentiranje poboljšanja u održavanju i funkcionalnosti školskih objekata. Zadovoljstvo korisnika (učenika i djelatnika) uvjetima rada.

	Izvori financiranja: Potpore za decentralizirane izdatke i pomoći iz državnog proračuna za plaće te ostale rashode za zaposlene.

	Odstupanje od planiranog: U okviru programa „Decentralizirane funkcije – minimalni financijski standard“ ovim rebalansom došlo je do smanjenja rashoda u okviru projekta „Redovna djelatnost osnovnog obrazovanja“ u iznosu od -86.455,00 €.















	Naziv aktivnosti
	Tekući financijski plan
2026.
	Povećanje/
smanjenje 
tekućeg
plana
	Novi 
financijski
plan
2026.

	A805401 MATERIJALNI I FINANCIJSKI RASHODI 
	184.000,00
	0,00
	184.000,00

	T805404 REDOVNA DJELATNOST OSNOVNOG OBRAZOVANJA
	2.439.025,00
	-86.455,00
	2.352.570,00

	Ukupno program:
	2.623.025,00
	-86.455,00
	2.536.570,00




	[bookmark: _Hlk208302278] Naziv aktivnosti/projekta u Proračunu:  MATERIJALNI I FINANCIJSKI RASHODI 

	Kroz ovu aktivnost osiguravaju se sredstva za pokrivanje općih rashoda te troškova redovitog i investicijskog održavanja školske ustanove, čime se omogućuje stabilno i kvalitetno provođenje obrazovnih programa. Opći rashodi obuhvaćaju troškove nužne za svakodnevno funkcioniranje škole, uključujući službena putovanja i stručno usavršavanje zaposlenika prema programima Ministarstva znanosti, obrazovanja i mladih, nabavu pedagoške dokumentacije, uredskog i nastavnog materijala, obveznih publikacija, stručne literature i sitnog inventara, kao i sredstva zaštite na radu. Nadalje, financiraju se energenti, komunalne i telekomunikacijske usluge, održavanje zgrada, opreme i računalnih sustava, intelektualne i zdravstvene usluge te ostali rashodi potrebni za sigurno i zakonito poslovanje škole. Rebalansom financijskog plana nije došlo do povećanja niti smanjenja planiranih prihoda i rashoda u ukupnom iznosu, već je došlo do preraspodjele po kontima.

	



	Naziv aktivnosti/projekta u Proračunu:  REDOVNA DJELATNOST OSNOVNOG OBRAZOVANJA


	Izdatke za zaposlene financira država putem nadležnog ministarstva, koje je odgovorno za sustav radnih odnosa i plaća u školstvu, a obračun i isplata plaća provode se putem Centralnog obračuna plaća (COP). Zaposlenici škole, uključujući nastavno i nenastavno osoblje, obavljaju poslove u skladu s važećim zakonima i podzakonskim propisima, godišnjim planom i programom rada škole te školskim kurikulumom. Nastavno osoblje provodi nastavne i odgojno-obrazovne aktivnosti te druge stručno-pedagoške poslove u okviru propisanog radnog vremena, dok nenastavno osoblje obavlja administrativne, računovodstvene, tehničke i pomoćne poslove nužne za redovito funkcioniranje škole. Rebalansom financijskog plana došlo je do promjene planiranih rashoda za zaposlene i materijalnih rashoda. Rashodi za zaposlene smanjili su se prvenstveno zato što planirana povećanja osnovice plaća nisu realizirana u očekivanom iznosu, dok je istovremeno manji broj zaposlenih osoba s invaliditetom uzrokovao rast troškova naknada za njihovo nezapošljavanje.


	











· [bookmark: _Hlk208836238]OBRAZLOŽENJE PROGRAMA
	Naziv programa iz Proračuna
	Tekući financijski plan
2026.
	Povećanje/
smanjenje 
tekućeg
plana
	Novi 
financijski
plan
2026.

	Program 18055 DECENTRALIZIRANE FUNKCIJE-IZNAD MINIMALNOG FINANCIJSKOG STANDARDA
	1.030.828,00
	137.837,00
	1.168.665,00

	PROGRAM: 18055 DECENTRALIZIRANE FUNKCIJE-IZNAD MINIMALNOG FINANCIJSKOG STANDARDA

	Svrha programa (misija): Osigurati unapređenje kvalitete osnovnoškolskog obrazovanja iznad državom propisanog minimuma kroz dodatna ulaganja lokalne zajednice, omogućujući školske uvjete, usluge i programe koji bolje odgovaraju potrebama učenika i lokalnog okruženja te doprinose višoj razini obrazovnog standarda i socijalne uključenosti.

	Opis programa: Decentralizirane funkcije iznad minimalnog financijskog standarda odnose se na dodatne odgovornosti i aktivnosti koje lokalne jedinice (poput gradova i županija) preuzimaju u odnosu na osnovne obveze koje propisuje država. Ove funkcije nadmašuju minimalne zahtjeve propisane za školstvo, omogućujući lokalnim zajednicama veću fleksibilnost i mogućnost prilagodbe obrazovnih usluga specifičnim potrebama i prioritetima lokalnog stanovništva.
U kontekstu školskog sustava, decentralizacija iznad minimalnog financijskog standarda podrazumijeva da osim osnovnog financiranja koje država osigurava putem centraliziranih kanala (kao što su Ministarstvo znanosti, obrazovanja i mladih), lokalna samouprava također može ulagati u dodatne resurse i usluge koje poboljšavaju obrazovne uvjete i kvalitetu nastave.
Decentralizacija iznad minimalnog financijskog standarda omogućava lokalnim zajednicama da bolje odgovore na specifične obrazovne potrebe svojih učenika, doprinosi razvoju kvalitete obrazovanja na lokalnoj razini i omogućuje bolju prilagodbu obrazovnog sustava lokalnim uvjetima i prioritetima. Na taj način, školske ustanove mogu pružiti šire i bogatije obrazovne iskustvo koje prelazi okvire osnovnih zakonskih zahtjeva.



	Zakonske i druge pravne osnove programa:
Program se provodi na temelju Zakona o odgoju i obrazovanju u osnovnoj i srednjoj školi, Zakona o proračunu, Zakona o lokalnoj i područnoj (regionalnoj) samoupravi, odluka Vlade Republike Hrvatske o utvrđivanju minimalnog financijskog standarda te statuta i odluka jedinica lokalne i područne (regionalne) samouprave.

	Mjere za mjerenje učinkovitosti ulaganja sredstava u projekt: Učinkovitost ulaganja mjeri se kroz vidljivo poboljšanje uvjeta rada i učenja iznad minimalnog standarda, povećanu dostupnost i kvalitetu dodatnih programa, zadovoljstvo korisnika, pozitivne učinke na obrazovne ishode i uključenost učenika te učinkovitu i pravodobnu realizaciju planiranih ulaganja.

	Izvori financiranja: Opći prihodi i primici, vlastiti prihodi proračunskih korisnika, donacije i ostali namjenski prihodi, proračunskih korisnika, EU fondovi – pomoći, fondovi EU, namjenske tekuće pomoći, višak/manjak.

	Odstupanje od planiranog: Rebalansom financijskog plana došlo je do promjena planiranih rashoda u okviru svih aktivnosti na projektima.













	Naziv aktivnosti
	Tekući financijski plan
2026.
	Povećanje/
smanjenje 
tekućeg
plana
	Novi 
financijski
plan
2026.

	A805502 OSTALI PROJEKTI U OSNOVNOM ŠKOLSTVU
	37.085,00
	89.985,00
	127.070,00

	A805506 PRODUŽENI BORAVAK
	238.442,00
	52.067,00
	290.509,00

	A805521 TEKUĆE I INVESTICIJSKO ODRŽAVANJE IZNAD MINIMALNOG STANDARDA
	185.851,00
	51.175,00
	237.026,00

	A805523 STRUČNO RAZVOJNE SLUŽBE
	37.600,00
	8.442,00
	46.042,00

	A805536 ASISTENT U NASTAVI
	301.050,00
	-31.232,00
	269.818,00

	[bookmark: _Hlk208303636]A805539 NABAVA ŠKOLSKIH UDŽBENIKA
	45.000,00
	6.700,00
	51.700,00

	A805540 SHEMA ŠKOLSKOG VOĆA
	5.800,00
	700,00
	6.500,00

	A805543 PREHRANA ZA UČENIKE U OSNOVNIM ŠKOLAMA
	180.000,00
	-40.000,00
	140.000,00

	Ukupno program:
	1.030.828,00
	137.837,00
	1.168.665,00




	[bookmark: _Hlk208302880]Naziv aktivnosti/projekta u Proračunu: OSTALI PROJEKTI U OSNOVNOM ŠKOLSTVU

	Ostali projekti u osnovnom školstvu obuhvaćaju aktivnosti usmjerene na osiguravanje uvjeta za nesmetano funkcioniranje škole i kvalitetnu provedbu nastavnog procesa, uključujući pokriće troškova energenata, prijevoza učenika, održavanja informatičke i mrežne opreme te provedbu posebnih obrazovnih i razvojnih projekata. U okviru ovih aktivnosti osiguravaju se i sredstva za troškove električne energije i vode za područnu školu na Osojniku, kao i za projekte koji doprinose razvoju kompetencija učenika i učitelja te promociji škole u lokalnoj zajednici. Povećanje predmetnih rashoda u sklopu rebalansa financijskog plana rezultat je potrebe nabave potrepština i opreme za ustrojavanje odjela djelomične integracije, rasta troškova električne energiju uslijed ugradnje i puštanja u rad nove dizalice topline u prethodno neklimatiziranoj školskoj dvorani, te administrativnih troškova provođenja postupaka javne nabave i nadzora za realizaciju izgradnje zida. Do odstupanja je došlo i zbog angažmana vanjske zaštitarske službe nakon neuspjelog natječaja na koji se nije javio nijedan kandidat za radno mjesto osobe za sigurnost i civilnu zaštitu, naknadnog uvrštenja troškova nabave radnih bilježnica za učenike, kao i potrebe za usklađivanjem plana s tekućim promjenama na projektima resornog Ministarstva te planiranja namjenskog trošenja viška prihoda prenesenih iz prethodne godine.

	



	[bookmark: _Hlk208303082][bookmark: _Hlk207802541]Naziv aktivnosti/projekta u Proračunu: PRODUŽENI BORAVAK

	Program produženog boravka u OŠ Mokošica organizira se za učenike nižih razreda kao oblik produžene skrbi nakon redovne nastave te obuhvaća odgojno-obrazovni rad, organiziranu prehranu i slobodne aktivnosti, osiguravajući sigurno i poticajno okruženje za djecu izvan redovitih školskih sati. U sklopu projekta produženog boravka došlo je do povećanja rashoda za zaposlene uslijed zapošljavanja dodatne učiteljice u tekućoj školskoj godini. Zbog znatno većeg broja upisane djece u program, razmjerno su porasli troškovi za nabavu prehrambenih namirnica i ostali materijalni rashodi poslovanja, a realizirana je i nužna nabava opreme za potrebe provođenja samog projekta. Dodatno, u sklopu rebalansa uvećani su rashodi radi planiranja i namjenskog korištenja prenesenog viška prihoda ostvarenog u okviru ovog projekta.

	





	Naziv aktivnosti/projekta u Proračunu: TEKUĆE I INVESTICIJSKO ODRŽAVANJE IZNAD MINIMALNOG STANDARDA

	Aktivnost se provodi radi osiguravanja sigurnosnih i tehničkih uvjeta nužnih za nesmetano funkcioniranje škole kroz redovito te investicijsko održavanje objekta, opreme i instalacija, u skladu s važećim propisima. Rebalansom financijskog plana došlo je do promjena u planiranim sredstvima. Rashodi su povećani za 51.175,00 € u odnosu na prvotni plan. Uvršteni su rashodi za obnovu parketa u školskoj sportskoj dvorani.

	



	Naziv aktivnosti/projekta u Proračunu: STRUČNO RAZVOJNE SLUŽBE

	Aktivnost jača stručnu i administrativnu podršku škole zapošljavanjem pedagoga i računovodstvenog referenta. Pedagog osigurava odgojno-savjetodavni rad s učenicima, suradnju s roditeljima i stručnim timovima, dok računovodstveni referent vodi financijsko poslovanje škole i osigurava transparentnost i stabilnost. Početkom nove školske godine zaposlen je stručni suradnik psiholog. Slijedom toga rebalansom financijskog plana došlo je do povećana rashoda za zaposlene u odnosu na tekući financijski plan.

	



	Naziv aktivnosti/projekta u Proračunu: ASISTENT U NASTAVI

	Aktivnost se provodi radi osiguravanja ravnopravnog uključivanja učenika s posebnim obrazovnim potrebama u redovni obrazovni sustav, pri čemu pomoćnici u nastavi pružaju individualiziranu podršku učenicima s teškoćama u učenju i socijalno-psihološkim poteškoćama, surađujući s učiteljima, stručnim timovima i roditeljima. Program uključuje kontinuiranu edukaciju i stručnu superviziju pomoćnika, čime se podiže kvaliteta podrške i osigurava usklađenost s pedagoškim i zakonskim standardima. Tijekom školske godine došlo je do smanjena broja potrebnih pomoćnika u nastavi. Rebalansom financijskog plana došlo je do promjene u odnosu na tekući financijski plan, rashodi su se smanjili za 31.232,00 €.

	


 
	Naziv aktivnosti/projekta u Proračunu: NABAVA ŠKOLSKIH UDŽBENIKA

	Aktivnost nabave školskih udžbenika provodi se radi osiguravanja jednakog pristupa obrazovanju svim učenicima kroz besplatnu opskrbu nastavnim materijalima, financiranu od strane Ministarstva znanosti, obrazovanja i mladih. Time se uklanjaju ekonomske barijere, smanjuje financijsko opterećenje roditelja i omogućuje nesmetano praćenje nastavnog plana i programa. Rebalansom financijskog plana došlo je do povećanja planiranih rashoda za 6.700,00 € zbog povećanja broja učenika i potrebe za većim  brojem udžbenika nego je planirano.

	




	Naziv aktivnosti/projekta u Proračunu: SHEMA ŠKOLSKOG VOĆA

	Shema školskog voća u OŠ Mokošica provodi se kroz nacionalni i europski program s ciljem poticanja zdravih prehrambenih navika kod učenika, uključujući redovitu distribuciju svježeg voća i povrća te edukativne aktivnosti o važnosti zdrave prehrane i odgovorne potrošnje hrane. Rebalansom financijskog plana došlo je do promjene ukupnog iznosa sredstava, rashodi su povećani za 700,00 € razmjerno broju učenika i sukladno Odluci Grada Dubrovnika o sredstvima koja su na raspolaganju pojedinoj školi za provedbu ovog projekta.

	




	Naziv aktivnosti/projekta u Proračunu: PREHRANA ZA UČENIKE U OSNOVNIM ŠKOLAMA

	Program osiguravanja besplatnih hladnih obroka za učenike osnovnih škola u Republici Hrvatskoj omogućuje jednaku dostupnost prehrane svim učenicima, podržava njihovo zdravlje, dobrobit i uspjeh u školi te osigurava energiju za nastavne i izvannastavne aktivnosti. Posebna pažnja posvećuje se učenicima s posebnim prehrambenim potrebama kroz prilagođene obroke. . Rebalansom financijskog plana došlo je do promjene u odnosu na tekući financijski plan, rashodi su manji za 40.000,00 jer manje učenika sudjeluje u ovom projektu nego što je planirano.

	




· OBRAZLOŽENJE PROGRAMA
	Naziv programa iz Proračuna
	Tekući financijski plan
2026.
	Povećanje/
smanjenje 
tekućeg
plana
	Novi 
financijski
plan
2026.

	Program 18056 KAPITALNO ULAGANJE U ŠKOLSTVO-MINIMALNI FINANCIJSKI STANDARD
	30.000,00
	0,00
	30.000,00

	[bookmark: _Hlk207802792]PROGRAM: Program 18056 KAPITALNO ULAGANJE U ŠKOLSTVO-MINIMALNI FINANCIJSKI STANDARD

	Svrha programa (misija): Osigurati modernu, funkcionalnu i sigurnu školsku opremu potrebnu za kvalitetno izvođenje nastave i stabilno funkcioniranje škole, kroz sustavna kapitalna ulaganja koja održavaju minimalni financijski standard i stvaraju poticajno okruženje za učenike i nastavnike.

	Opis programa: Kapitalno ulaganje u školstvu, u okviru minimalnog financijskog standarda, odnosi se na nabavu dugotrajne imovine potrebne za kvalitetno izvođenje nastavnog procesa i funkcioniranje škole. Ulaganja uključuju kupnju namještaja, didaktičke i tehničke opreme, informatičkih resursa te drugih sredstava koja su nužna za provedbu nastavnih planova i programa. Na ovaj način osigurava se dostupnost osnovnih resursa propisanih zakonom, održava funkcionalnost i podiže kvaliteta obrazovnih uvjeta. Program je usmjeren na stvaranje sigurnog i poticajnog okruženja za učenike i učitelje kroz sustavnu modernizaciju i obnovu opreme, čime se podržava stabilnost i učinkovitost obrazovnog procesa u skladu s minimalnim financijskim standardom.


	Zakonske i druge pravne osnove programa:
Program kapitalnih ulaganja u školstvo temelji se na Zakonu o odgoju i obrazovanju u osnovnoj i srednjoj školi, koji definira obveze i nadležnosti osnivača škola u osiguravanju uvjeta za rad. Također se provodi u skladu sa Zakonom o proračunu, kojim se uređuje planiranje i izvršavanje proračunskih sredstava, te Zakonom o lokalnoj i područnoj (regionalnoj) samoupravi, koji određuje nadležnosti jedinica lokalne i regionalne razine u financiranju školstva. Dodatno, provedba programa oslanja se na odluke Vlade Republike Hrvatske kojima se svake godine utvrđuje minimalni financijski standard za osnovno i srednje obrazovanje.

	Mjere za mjerenje učinkovitosti ulaganja sredstava u projekt: Mjere za mjerenje učinkovitosti ulaganja sredstava u projekt obuhvaćaju poboljšanje kvalitete i funkcionalnosti školskog prostora i opreme, smanjenje tehničkih poteškoća i zastoja u radu, povećanje razine digitalne opremljenosti, pravodobnu realizaciju planiranih nabava te zadovoljstvo učenika i nastavnika moderniziranim uvjetima rada i učenja.

	Izvori financiranja: Potpore za decentralizirane izdatke.

	Odstupanje od planiranog: nije došlo do promjena u sklopu ovog programa.



	Naziv aktivnosti
	Tekući financijski plan
2026.
	Povećanje/
smanjenje 
tekućeg
plana
	Novi 
financijski
plan
2026.

	K805602 ŠKOLSKA OPREMA
	30.000,00
	0,00
	30.000,00

	Ukupno program:
	30.000,00
	0,00
	30.000,00



	Naziv aktivnosti/projekta u Proračunu: ŠKOLSKA OPREMA - MINIMALNI FINANCIJSKI STANDARD

	Aktivnost nabave školske opreme obuhvaća nabavu namještaja, klimatizacijskih uređaja, računalne i tehničke opreme te knjiga, s ciljem osiguranja boljih uvjeta za izvođenje nastave i unaprjeđenje obrazovnog procesa. Nabava omogućuje funkcionalno i sigurno okruženje, podiže digitalnu opremljenost škole te obogaćuje školski fond. Rebalansom financijskog plana nije došlo do promjene ukupnog iznosa sredstava, već samo do promjene na kontima unutar istog projekta.

	





· OBRAZLOŽENJE PROGRAMA
	Naziv programa iz Proračuna
	Tekući financijski plan
2026.
	Povećanje/
smanjenje 
tekućeg
plana
	Novi 
financijski
plan
2026.

	Program 18057 KAPITALNO ULAGANJE U ŠKOLSTVO-IZNAD MINIMALNOG FINANCIJSKOG STANDARDA
	4.900,00
	0,00
	4.900,00

	PROGRAM: Program 18057 KAPITALNO ULAGANJE U ŠKOLSTVO-IZNAD MINIMALNOG FINANCIJSKOG STANDARDA

	Svrha programa (misija): Osigurati dodatna kapitalna ulaganja iznad minimalnog financijskog standarda kako bi se modernizirala školska oprema i unaprijedili uvjeti rada i učenja, čime se podiže kvaliteta nastavnog procesa i jača uloga škole kao suvremenog, poticajnog i funkcionalnog okruženja za učenike, nastavnike i širu zajednicu.

	Opis programa: Program kapitalnog ulaganja u školstvo iznad minimalnog financijskog standarda obuhvaća nabavu i donacije opreme financirane iz vlastitih prihoda škole ili drugih izvora koji nadilaze osnovna sredstva osigurana minimalnim standardom. 

	Zakonske i druge pravne osnove programa:
Program se temelji na Zakonu o odgoju i obrazovanju u osnovnoj i srednjoj školi, koji propisuje obvezu osnivača da osiguraju uvjete za rad škola, te na Zakonu o proračunu, kojim se uređuje planiranje i izvršavanje proračuna. Također, provodi se u skladu sa Zakonom o lokalnoj i područnoj (regionalnoj) samoupravi, koji određuje nadležnosti jedinica lokalne i regionalne razine u financiranju školstva, te odlukama osnivača i Vlade Republike Hrvatske kojima se uređuje financiranje školskih ustanova.


	Mjere za mjerenje učinkovitosti ulaganja sredstava u projekt: Mjere za mjerenje učinkovitosti ulaganja sredstava u projekt uključuju praćenje stupnja modernizacije nastavnog i radnog okruženja, razinu zadovoljstva učenika i nastavnika novom opremom, dostupnost i stvarnu upotrebu nabavljene ili donirane opreme te pravodobnu realizaciju planiranih ulaganja. Učinkovitost se očituje i kroz poboljšanje kvalitete nastave, veću funkcionalnost školskih prostora te doprinos izvannastavnim aktivnostima i općoj kvaliteti školskog života.

	Izvori financiranja: Opći prihodi i primici, vlastiti prihodi proračunskih korisnika, donacije i ostali namjenski prihodi proračunskih korisnika.

	Odstupanje od planiranog: došlo je do promjena u sklopu ovog programa na projektu „Školska oprema“.



	Naziv aktivnosti
	Tekući financijski plan
2026.
	Povećanje/
smanjenje 
tekućeg
plana
	Novi 
financijski
plan
2026.

	K805701 ŠKOLSKA OPREMA- IZNAD MINIMALNOG FINANCIJSKOG STANDARDA
	4.900,00
	27.375,00
	32.275,00

	Ukupno program:
	4.900,00
	27.375,00
	32.275,00



	Naziv aktivnosti/projekta u Proračunu: ŠKOLSKA OPREMA

	Aktivnost školske opreme obuhvaća nabavu komunikacijske opreme, klimatizacijskih uređaja, uredske opreme i namještaja te sportske i glazbene opreme, financirane iz vlastitih prihoda škole ili donacija, s ciljem unaprjeđenja uvjeta rada, nastave i izvannastavnih aktivnosti. U sklopu rebalansa financijskog plana došlo je i do povećanja rashoda na stavci nabave dugotrajne imovine, gdje su uvrštena sredstva za nabavu odbojkaških stupova i novog elektroničkog semafora za bilježenje sportskih rezultata, također je planirana nabava namještaja i računalne opreme za odjel djelomične integracije. Istodobno, na poziciji vlastitih prihoda planirani su isključivo rashodi namijenjeni nabavci obvezne školske lektire, dok su u strukturu plana naknadno uvršteni i rashodi za zaprimljene donacije od profitnih i neprofitnih organizacija.


	



Prihodi i rashodi prema izvorima financiranja

Tekući financijski plan 2026.	11 Opći prihodi i primici	35 Vlastiti prihodi proračunskih korisnika	41 Potpore za decentralizirane izdatke	52 Namjenske tekuće pomoći	56 Fondovi EU	59 Pomoći iz drž. proračuna	65 Donacije i ostali nam. prihodi	0.81410000000000005	0.84799999999999998	1	1	0.98709999999999998	1	0.98870000000000002	Novi financijski plan 2026.	11 Opći prihodi i primici	35 Vlastiti prihodi proračunskih korisnika	41 Potpore za decentralizirane izdatke	52 Namjenske tekuće pomoći	56 Fondovi EU	59 Pomoći iz drž. proračuna	65 Donacije i ostali nam. prihodi	1	1	1	0	1	0.96460000000000001	1	

